CELEX: 32019D1941
Language: sk
Date: 2019-11-18 00:00:00
Title: Rozhodnutie Rady (EÚ) 2019/1941 z 18. novembra 2019 o pozícii, ktorá sa má v mene Európskej únie zaujať vo Výbore DHP zriadenom Dočasnou dohodou o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane, pokiaľ ide o prijatie zoznamu rozhodcov

25.11.2019   
               
               
                  SK
               
               
                  Úradný vestník Európskej únie
               
               
                  L 303/26
               
            
         ROZHODNUTIE RADY (EÚ) 2019/1941
         z 18. novembra 2019
         o pozícii, ktorá sa má v mene Európskej únie zaujať vo Výbore DHP zriadenom Dočasnou dohodou o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane, pokiaľ ide o prijatie zoznamu rozhodcov
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Dočasná dohoda o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane (ďalej len „dohoda“) (1) bola v mene Únie podpísaná na základe rozhodnutia Rady 2009/152/ES (2). Predbežne sa vykonáva od 4. augusta 2014.
                  
               
                     (2)
                  
                  
                     V súlade s článkom 85 ods. 1 dohody Výbor DHP má vypracovať zoznam osôb, ktoré sú ochotné a schopné plniť funkciu rozhodcov.
                  
               
                     (3)
                  
                  
                     Výbor DHP má na svojom nasledujúcom výročnom zasadnutí prijať rozhodnutie, ktorým sa stanovuje zoznam osôb, ktoré sú ochotné a schopné plniť funkciu rozhodcov.
                  
               
                     (4)
                  
                  
                     Je vhodné stanoviť pozíciu, ktorá sa má v mene Únie zaujať vo Výbore DHP, pokiaľ ide o prijatie pripravovaného rozhodnutia, keďže uvedené rozhodnutie bude pre Úniu záväzné.
                  
               
                     (5)
                  
                  
                     Pozícia Únie vo Výbore DHP by preto mala byť založená na pripojenom návrhu rozhodnutia,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie zaujať vo Výbore DHP zriadenom Dočasnou dohodou o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane, je založená na návrhu rozhodnutia Výboru DHP o prijatí zoznamu rozhodcov pripojenom k tomuto rozhodnutiu.
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 18. novembra 2019
            
               
                  Za Radu
               
               
                  predseda
               
               J. LEPPÄ
            
         
         
            (1)  Ú. v. EÚ L 57, 28.2.2009, s. 2.
         
            (2)  Rozhodnutie Rady 2009/152/ES z 20. novembra 2008 o podpise a predbežnom vykonávaní Dočasnej dohody o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane (Ú. v. EÚ L 57, 28.2.2009, s. 1).
      
      
         
            NÁVRH
            ROZHODNUTIE VÝBORU DHP
            zriadeného dočasnou dohodou o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane č. .../2019
            z ...
            o prijatí zoznamu rozhodcov
            VÝBOR DHP,
            so zreteľom na dočasnú Dohodu o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane (ďalej len „dohoda“), ktorá bola podpísaná v Bruseli 22. januára 2009 a predbežne sa vykonáva od 4. augusta 2014, a najmä na jej článok 85 ods. 1,
            keďže:
            
                        (1)
                     
                     
                        Podľa podmienok dohody a tohto rozhodnutia zmluvnú stranu Stredná Afrika predstavuje Kamerunská republika.
                     
                  
                        (2)
                     
                     
                        V dohode sa stanovuje, že Výbor DHP má vypracovať zoznam pätnástich osôb, ktoré sú ochotné a schopné vykonávať funkciu rozhodcov v rámci urovnávania sporov, ktoré môžu prípadne vzniknúť medzi stranami,
                     
                  PRIJAL TOTO ROZHODNUTIE:
            
               Článok 1
               
                  1.   Zoznam pätnástich osôb, ktoré sú ochotné a schopné vykonávať funkciu rozhodcov, je vypracovaný podľa článku 85 ods. 1 a je uvedený v prílohe tohto rozhodnutia.
               
               
                  2.   Zoznam rozhodcov uvedený v odseku 1 je vypracovaný bez toho, aby tým boli dotknuté osobitné pravidlá stanovené v dohode alebo pravidlá, ktoré by mohol prijať Výbor DHP.
               
            
            
               Článok 2
               Zoznam rozhodcov podľa článku 1 sa môže zmeniť rozhodnutím Výboru DHP prijatým v súlade s článkom 92 ods. 4 dohody.
            
            
               Článok 3
               Toto rozhodnutie nadobúda účinnosť dňom jeho podpisu.
            
            
               V ... ...
               
                  
                     Za Kamerunskú republiku
                  
                  ...
               
               
                  
                     Za Európsku úniu
                  
                  ...
               
            
         
      
      
         
            PRÍLOHA
            
               Zoznam rozhodcov (článok 85 ods. 1 dohody)
            
            Rozhodcovia vybratí zmluvnou stranou Stredná Afrika (Kamerun):
            
                         
                     
                     
                        pani Mildred Alugu BEJUKA – Kamerun
                     
                  
                         
                     
                     
                        pán Jean Michel MBOCK BIUMLA – Kamerun
                     
                  
                         
                     
                     
                        pán Henri-Désiré MODI KOKO BEBEY – Kamerun
                     
                  
                         
                     
                     
                        pán David NYAMSI – Kamerun
                     
                  
                         
                     
                     
                        pán Sadjo OUSMANOU – Kamerun
                     
                  Rozhodcovia vybratí zmluvnou stranou Európska únia:
            
                         
                     
                     
                        pán Jacques BOURGEOIS – Belgicko
                     
                  
                         
                     
                     
                        pán Claus-Dieter EHLERMANN – Nemecko
                     
                  
                         
                     
                     
                        pán Pieter Jan KUIJPER – Holandsko
                     
                  
                         
                     
                     
                        pán Giorgio SACERDOTI – Taliansko
                     
                  
                         
                     
                     
                        pán Ramon TORRENT – Španielsko
                     
                  Rozhodcovia vybratí oboma zmluvnými stranami spoločne:
            
                         
                     
                     
                        pán Thomas COTTIER – Švajčiarsko
                     
                  
                         
                     
                     
                        pán Fabien GÉLINAS – Kanada
                     
                  
                         
                     
                     
                        pani Merit E. JANOW – Spojené štáty americké
                     
                  
                         
                     
                     
                        pani Anna KOUYATE – Mali
                     
                  
                         
                     
                     
                        pán Helge SELAND – Nórsko